28 May 2021: औवानि गोनांथि आरो बाहायथि, bamboo plant, bamboo trees and bamboo uses.  औवाया जाथोसे बेसेनगोसा जिराद।  औवाया जोलै बाराय होनो बेगर थाया नाथाय फेंखा रज'नानैसो बारायो।  गोदो-गोदायनिफ्रायनो आबै-आबौमोना औवाखौ बाहायबोदों आरो दासिमबो बाहायग़ासिनो।  गामियारि ओनसोलफोरावथ' औवानि अनगा जेबोआनो जाया।  न'लुनायाव बाहायनायनिफ्राय लानानै संनाय-खुरनाय, दानाय-लुनाय आगजेंफोरावबो औवाखौ बाहायनाय जायो।
 औवानि रोखोम : औवाया फिसा आरो गिदिर जाथोनि थायो।  औवाया गोबां जाथोनि दङ।  जेरै - फुरखा औवा, बिज्लि औवा, मकल औवा, औवा थेरे आरोबाव गोबां दङ।
 (क) औवाजों न लुनो हायो।  जेरै - बेरा होनाय, दर्जा बानायनाय, खुन्था गायनाय आरो उखुम मुदा लूनाय बायदि बायदि।
 (ख) औवाजों बायदि रोखोमनि आइजें-आइलाफोर बानायनाय जायो। जेरै - जेखाय, खबाय, दाला-सान्द्री, गिसिब , खदाल बिखुं, सिखा बिखुं , माय रोगाग्रा हुलाबारि, हुखेन, मोसौ दोनदाल होग्रा खुन्थिया बायदि बायदि।
 (ग) गोरान औवाखौ संनाय खुरनायाव बन महरै बाहायनाय जायो।
 (घ) गामियारि ओनसोलनि फिसा-फिनला दैमानि सायाव औवानि दालां बानायनाय जायो।
 (ङ) औवाजों बेहेर दुंनाय जायो।
 (च) गिदिर गिदिर पाक्कानि न लुनाय, बिल्डिं न लुनायफोरावबो औवा बाहायनाय जाबाय।
 bamboo trees,आथिखालाव औवानि बेसेनाबो बारायनो हमबाय।  फुरखा औवाया फांसेयाव 90-120 रां लायो। मकल औवाया 70-80 रां लायो नाथाय गुबुन-गुबुन जायगायाव औवानि बेसेना गुबुन-गुबुन जानो हागौ।
 औवाया थारैनो बेसेन गोनां जीराद।  औवानि गेजेरजोंबो गोबां रां खामायनो हायो।  बायदि रोखोमनि समायना जिरादफोर बानायनानै जों बाजारफोराव फान्नो हायो।  जों बुंनो हायोदि, औवाखौ गायनो नांगौ बेयो जाथोसे बेसेनगोसा जीराद। 